**Príloha č. 1**

**Opis predmetu zákazky**

„**Vodík pre autobusy MHD CP 20/2025**“

**ŠPECIFIKÁCIA SLUŽIEB**

Predmetom cenového prieskumu je dodanie vodíka spĺňajúceho parametre pre plnenie autobusov MHD za účelom ich prevádzky v jazdných podmienkach mesta Bratislava s cieľom zvyšovania vodíkovej mobility a podpory vodíkovej infraštruktúry.

Dopravný podnik potrebuje zabezpečiť plnenie vodíkom pre 4ks vodíkových autobusov, ktorých základné parametre so špecifikáciou vodíka, vodíkových nádrží a ich parametrov podľa požiadaviek výrobcu autobusov sú:



Prevádzkové údaje:

|  |  |
| --- | --- |
| ***Prevádzkové údaje*** | ***Popis*** |
| **Predpokladané ročné množstvo:** | 14 400 kg/4 autobusy |
| **Plniaci tlak:** | min. 350 Bar |
| **Miesto plnenia/rádius:** | priestory DPB: Jurajov dvor, Trnávka |
| alebo |
| dostupnosť plnenia u dodávateľa v okruhu max. 10 km od miesta: Depo Jurajov dvor |
| **Predpoklad plnenia:** | 1 x deň, resp. podľa potreby |
| **Doba plnenia:** | max. do 30 minút/1 autobus |

Možnosti plnenia autobusov:

1. po skončení dennej prevádzky v čase 20:00 – 4:00 h, t. j. disponibilná doba plnenia 8 hodín alebo
2. počas delenej zmeny v čase približne 9:00 – 12:00 h, t. j. disponibilná doba plnenia 3 hodiny

Požiadavky na plnenie:

* dopravný podnik požaduje zabezpečiť plnenie vodíkových autobusov, resp. využívanie vodíkovej čerpacej stanice pre plnenie 4 ks autobusov na dohodnuté obdobie podľa potreby prevádzky autobusov
* plnenie vodíkových autobusov môže uchádzač zabezpečiť buď v priestore obstarávateľa - Depo Jurajov dvor, Bratislava (ďalej ako „Miesto plnenia“), alebo vo vzdialenosti max. 10 km od Miesta plnenia.

Uchádzač v ponuke predloží návrh riešenia plnenia vodíkových autobusov a v ponuke uvedie cenu za dodanie vodíka vrátane všetkých nákladov.

Uchádzač vo svojej ponuke predloží technický list/resp. špecifikáciu ponúkaného vodíka, preukázateľnú triedu čistoty a kvality vodíka v súlade s uvedenou normou SAE J2719 a ďalšími normami, ktoré uvádza výrobca vozidla; popíše a uvedie jeho zloženie, zdroj energie, z ktorého je vyrábaný za podmienky, že ponúkaný vodík bude aj predmetom dodania podľa zmluvne dohodnutých podmienok.